title: Panakeia
text: Panakeia (Πανάκεια / Panákeia e gregach) a oa merc’h d'an doue Asklepios (a oa mab da Apollon) ha da Lampetia, hag unan eus doueed ar yec'hed. 
  
  Sikour a rae he zad gant he c'hoarezed ha pareañ a rae an holl gleñvedoù gant he louzoù, he c'hoar Iaso o vezañ doueez ar pare ha Hygieia hini ar yec'hed hag an diwall diouzh ar c'hleñvedoù.
  
  Breudeur ha c'hoarezed
  Pevar breur he doe:
  Podaleirios, a voe medisin ha roue Trikka, a ouie anavezout kleñvedoù an dud,
   Mac'haon, roue Trikka, ivez, surjian, a voe lazhet e-pad brezel Troia gant Penthesileia, rouanez an Amazonezed; 
   Telesforos, a chomas da skoazellañ e dad doue
   Arato, an haroz a zieubas Sikyon.
  C'hoarezed:
  Aigle
  
  Gerioù
  Dont a ra Panakeia eus "panakés" (hollbareañ) diwar "pan", holl, hag "akos", pare, a vije a-orin gant hor ger "yac'h". 
  Diwar hec'h anv e teu ar gerioù saoznek ha gallek "panacea", "panacée". 
  An anv Iaso ivez, a deu eus ar gregach iasthai, pareañ, a vije kar d'hor ger yac'h.
  
  Liammoù diavaez
  E saozneg:
  
  Notennoù
  
  Doueezed Hellaz